পাউলা ফ্রিয়াস আইয়েন্দে

পাউলা ফ্রিয়াস আইয়েন্দে (২২ অক্টোবর ১৯৬৩ – ৬ ডিসেম্বর ১৯৯২) ছিলেন একজন চিলীয় শিক্ষাবিদ এবং মানবহিতৈষী, যিনি চিলীয়-মার্কিন লেখক ইসাবেল আইয়েন্দে-র কন্যা ছিলেন। তাঁর দাদা ছিলেন ১৯৭০ থেকে ১৯৭৩ সাল পর্যন্ত চিলি-র রাষ্ট্রপতি পদে আসীন সালভাদোর আইয়েন্দে-র আপন চাচাতো ভাই। পাউলার মৃত্যুর পর, তাঁর মা পাউলার স্মরণে মানবহিতৈষী কাজ চালিয়ে যাওয়ার জন্য একটি ফাউন্ডেশন বা সংস্থা গঠন করেন।
 জীবন 
পাউলা ফ্রিয়াস ভেনেজুয়েলা এবং স্পেন-এ অবস্থিত দরিদ্র সম্প্রদায়ের জন্য একজন মানবহিতৈষী হিসেবে কাজ করেছেন, যেখানে তিনি তাঁর শিক্ষাবিদ এবং মনোবিজ্ঞানী হিসেবে দক্ষতা কাজে লাগান। তিনি ১৯৯১ সালে ভেনেজুয়েলায় এরনেস্তো দিয়াজকে বিয়ে করেন। তাঁর মায়ের বিপরীতে তিনি একজন রোমান ক্যাথলিক ছিলেন, যা তাঁর মা তাঁকে নিয়ে লেখা উপন্যাসে উল্লেখ করেছেন।
 অসুস্থতা ও মৃত্যু 
১৯৯১ সালে, পোর্ফাইরিয়া-র জটিলতার কারণে হাসপাতালে ভর্তি হওয়ার পর পাউলা কোমায় চলে যান। ওষুধ প্রয়োগে ভুলের ফলে তাঁর মস্তিষ্কে গুরুতর ক্ষতি হয়, যা তাঁকে দীর্ঘস্থায়ী অচেতন অবস্থায় (পারসিস্টেন্ট ভেজিটেটিভ স্টেট) নিয়ে যায়। তাঁর মা তাঁকে ক্যালিফোর্নিয়া-র একটি হাসপাতালে এবং পরবর্তীতে নিজের বাড়িতে নিয়ে আসেন, যেখানে ১৯৯২ সালের ৬ ডিসেম্বর ২৯ বছর বয়সে তাঁর মৃত্যু হয়।
 ফাউন্ডেশন ও স্মৃতিকথা 
ইসাবেল আইয়েন্দে ১৯৯৬ সালের ৯ ডিসেম্বর তাঁর মেয়ের সম্মানে 'ইসাবেল আইয়েন্দে ফাউন্ডেশন' শুরু করেন। তাঁর আত্মজীবনীমূলক বই পাউলা তাকে উৎসর্গ করা হয়েছে। ফাউন্ডেশনটি "এমন সব প্রোগ্রাম সমর্থন করার জন্য নিবেদিত যা নারী ও শিশুদের ক্ষমতায়ন এবং সুরক্ষার মৌলিক অধিকারগুলো প্রচার ও সংরক্ষণ করে।"
 তথ্যসূত্র 

Category:১৯৬৩-এ জন্ম
Category:১৯৯২-এ মৃত্যু
Category:আইয়েন্দে পরিবার
Category:বাস্ক বংশোদ্ভূত চিলীয় ব্যক্তি
Category:চিলীয় শিক্ষাবিদ
Category:চিলীয় নারী শিক্ষাবিদ
Category:চিলীয় মনোবিজ্ঞানী
Category:চিলীয় নারী মনোবিজ্ঞানী
Category:চিলীয় রোমান ক্যাথলিক
Category:২০শ শতাব্দীর মার্কিন মনোবিজ্ঞানী